《黄彦周求秀亭诗云其地山水合六秀法故以名亭》
宋代·程洵

少年锐意功名会，李广数奇终鹢退。晚从林下得幽栖，绿净翠鹢动赏对。

危亭萧洒八九椽，千岩万壑相回环。人言山秀水亦秀，偶然得此宁非天。

身世区区如逆旅，人生要有归全处。天星地卦且置之，阴德从来不知数。

会当置酒傍清樾，一语寿君君笑发。且住人閒五百年，衔杯乐圣山水閒。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。